**Ne felejtsd el, hogy a vázlatot és a fogalmakat, évszámokat
bele kell írni a füzetbe!**

**Vázlat**

**Az államalapítás**

**Géza fejedelem**

**1). Géza fejedelem megerősítette a hatalmát.**Békére törekedett a saját fejedelemségében és a szomszédaival is.
Békét kötött I. Ottó császárral **973-ban Quedlinburgban**.
Ehhez főként **két eszközt használt:** **a házasságkötést, és a keresztény hitre térítést.**Saját házasságával a belső békét biztosította: feleségül vette az erdélyi törzsfőlányát, **Saroltot**.
Fiának pedig **Gizella német hercegnőt kérte feleségü**l, akivel térítő papok (**ciszterciták**) és lovagok érkeztek az országba.

**2). Géza hozzákezdett a magyarok keresztény hitre térítéséhez.**Fiát, **Vajkot is megkereszteltette, aki a keresztségben az István nevet kapta.** **Bencés szerzetesek** letelepedését segítette elő **Pannonhalmán**.

**A koronázott király**

**3). Géza halálával a fejedelmi hatalom Istvánra szállt 997–ben.**Ekkor még nem volt egyértelmű, hogy a fejedelem hatalmát fia örökli.
**Az ősi szokások szerint** ugyanis **a legidősebb férfirokon, Koppány követte volna Gézát a trónon.**Végül **István győzött**, és ellenfelei elrettentéséül négyfelé vágatta a csatában elesett Koppány testét.

**4).** Ezt követően **István a magyar királyság létrehozásán fáradozott**.
A korabeli szokások szerint ehhez meg kellett koronáztatnia magát.
Valószínű, hogy **a [német-római] császár kegyéből és biztatására,
koronát és áldást a pápától kapott.
Az ünnepélyes szertartást 1000-ben, karácsonykor tartották.
*(Vagy, 1001 . január 1-én történt.)***Ezzel István keresztény király lett, népét az európai népek közösségébe emelte.

**5). István király Magyarországot uralkodása végére nyugati mintájú királysággá szervezte.**Az európai uralkodókhoz hasonlóan **törvényeket hozott, pénzt veretett.
Kialakította az államszervezetet, kiépítette a keresztény egyházat.**

**Megyék, ispánságok, püspökségek**

**6).** Gondoskodnia kellett **a királyi birtokok irányításáról**.
Emellett királyként **az ő kötelessége volt az ország területének védelme és az igazságszolgáltatás.**

E feladatok megoldására István király kettős szervezetet hozott létre.
Saját **birtokain várispánságokat szervezett.**
Ezek a várhoz tartozó birtokot és az ott élő várnépeket irányították.
A várnépek békeidőben a földeket művelték, de ha kellett, akkor katonáskodtak is.
**István király nyugati mintára vár** **megyéket hozott létre.
A vármegye élén az ispán állt**. Ő **képviselte a királyt, bíráskodott.** Ugyanakkor **ő irányította a katonáskodó várnépet.**

**7). A vármegyerendszerre épült rá az egyházi szervezet.**István király uralkodása alatt valószínűleg **tíz püspökséget alapított**.
Az egyházszervezésben a legfontosabb eredmény az önálló **esztergomi érsekség** létrehozása volt.

**8).** **Az egyház a király hatalmának támasza volt.**István ezért adományokkal támogatta az egyházat, **előírta a tized fizetését, és azt, hogy minden tíz falu építsen egy templomot.
Törvényben kötelezett mindenkit a vasárnapi templomba járásra is.**

**Fogalmak – Évszámok**

**Géza – magyar fejedelem a X. században;
 Vajk (István) apja.**

**Sarolt – Géza fejedelem felesége, István édesanyja.**

**Boldog Gizella - bajor hercegnő, Szent István király felesége,
 az első magyar királyné.**

**973 – Géza fejedelem követeket küld I. Ottó német-római császárhoz
 a béke kötés miatt;
 felajánlja, hogy Ő és a magyarság is áttér a keresztény hitre;
 felhagy a nomád életmóddal és letelepszik a magyarság.**

**ciszterciták – bajor szerzetesrend, akik Gizellával jönnek „hazánkban”;
 a pogány magyarokat segítik keresztény hitre téríteni és
 megtanítják őket a földművelésre, növénytermesztésre.**

**Vajk – István király születési (pogány) neve.**

**Pannonhalma – Géza által alapított Bencés szerzetesrend apátsága.**

**997 – Géza fejedelem halála;
 István lesz a magyarok fejedelme.**

**Koppány – Géza testvére, István nagybátyja, pogány és nem akarja
 elfogadni a kereszténységet.**

**1000 /1001/-1038 – I. / Szent / István az első magyar király;
 az államalapító.**

**ispán – a király megbízottja a vármegyékben;
 betartatja a törvényeket;
 beszedi az adókat;
 bíráskodik, ha a király nincs jele;
 az uralkodó parancsára hadba vezeti a vármegye katonaságát;
 önállóan viszont nem indíthat háborút, támadást.
várjobbágyok – a vármegye katonasága, akikre épült az Árpádkor
 hadszervezete.**